Uznesenie Krajského súdu Prešov sp. zn. 5Sd/80/2010 z 29. 9. 2011

Text rozhodnutia
Súd: Krajský súd Prešov Spisová značka: 5Sd/80/2010 Identifikačné číslo súdneho spisu: 8010200745 Dátum vydania rozhodnutia: 30. 09. 2011 Meno a priezvisko sudcu, VSÚ: JUDr. Ľuboslava Mruškovičová ECLI: ECLI:SK:KSPO:2011:8010200745.3 Uznesenie Krajský súd v Prešove v právnej veci navrhovateľa M. F., bývajúceho v K. XXX, proti odporkyni Q. X., Y. v B., R.. XX. T. č. X, o preskúmanie rozhodnutia odporkyne zo dňa 2. júla 2010, číslo: XXX XXX XXXX 0 takto r o z h o d o l : Konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Návrhom na preskúmanie rozhodnutia zo dňa 11. 7. 2010 sa navrhovateľ domáhal preskúmania rozhodnutia odporkyne č. XXX XXX XXXX 0 zo dňa 2. 7. 2010, ktorým zamietla jeho žiadosť o invalidný dôchodok. Písomným podaním zo dňa 24. 8. 2011 vzal návrh späť a konanie žiadal zastaviť z dôvodu, že odporkyňa jeho opravnému prostriedku vyhovela a dôvod súdneho konania odpadol. Podľa § 250d ods. 3 zákona č. 99/1963 Občianskeho súdneho poriadku (ďalej len O.s.p.) súd uznesením konanie zastaví, ak bol návrh vzatý späť. Podľa § 250l ods. 2 O.s.p., pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou § 250a. Keďže navrhovateľ vzal návrh späť a keďže tretia hlava piatej časti O.s.p. neobsahuje osobitné ustanovenia o postupe súdu v prípade späťvzatia návrhu, súd konanie zastavil podľa § 250d ods. 3 O.s.p. O trovách konania rozhodol podľa § 146 ods. 1 písm. c/ v spojení s § 246c O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak bolo konanie zastavené. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia, prostredníctvom Krajského súdu v Prešove na Najvyšší súd SR v Bratislave, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

